Veslovanie

Veslovanie je druh rekreačného alebo súťažného športu. Je to olympijský šport. Základným vybavením veslára je loď, nazývaná skif, a veslá.
 História 
thumb
Plavidla poháňané veslami, veslice, sú známe už tisíce rokov. Pred 18. storočím existuje len málo záznamov o pretekoch veslíc. V 13. storočí Benátčania oslavovali festivaly nazývané regata, ktorých súčasťou boli aj preteky člnov. Veslárske preteky sa volajú regata dodnes.

 Vybavenie 
náhľad
 Loď 
Dnešné pretekárske veslárske lode sa nazývajú skify. Skify sú dlhé, úzke, a majú zašpicatené konce pre menší odpor vody. Pôvodne sa vyrábali z dreva, ale dnes sa vyrábajú hlavne z laminátu, ktorý je ľahší aj pevnejší ako drevo.

 Rozdelenie 
 Podľa počtu veslárov
 skif (1)
 dvojka párová/nepárová (2)
 štvorka párová/nepárová (4)
 ôsma nepárová(8)
 Podľa pozície kormidelníka
 bez kormidelníka
 kormidelník je v polosede na prove vsunutý do trupu
 kormidelník sedí na korme lode na špeciálnom mieste tvárou k posádke

Párová loď znamená, že každý veslár má jeden pár vesiel. Nepárová loď znamená, že každý veslár má len jedno väčšie nepárové veslo. Nepárové veslá sú rozmiestnené podľa vkusu posádky, vždy však rovnaký počet vesiel na oboch stranách.

 Výrobcovia lodí 
 Empacher (Nemecko)
 Filippi (Taliansko)
 Vespoli (USA)
 BBG (Nemecko)
 Hudson (Kanada)
 Stampfli (Švajčiarsko)
 Rosenbau (Česko)
 Schellenbacher (Rakúsko)
 Weitnauer (Švajčiarsko)

Na Slovensku sa používajú aj lode vyrobené v bývalom Východnom Nemecku.

 Veslá 
Veslá slúžia na pohon lode. Delia sa na:
 Párové – veslár používa dve naraz, teda v každej ruke má jedno veslo. Párové veslo je dlhé 2,5–3 m.
 Nepárové – veslár má len jedno veslo, ťahá ho oboma rukami. Nepárové veslo je dlhé 4–4,5 m.

Veslo je zakončené listom, čo je rozšírená plocha na konci vesla, ktorou sa zaberá vo vode. Má tvar slzy alebo tvar pripomínajúci sekeru, ktorý má rôzne výhody. Najpodstatnejšia je tá, že veslár môže využiť celú plochu listu bez toho aby veslo ponoril veľmi hlboko.

 Preteky 

Preteká sa v kategóriách vekových, ktoré sa ďalej delia na disciplíny podľa typu lode. Poznáme rôzne druhy pretekov:
 tzv. preteky bok po boku, sú to preteky pri ktorých lode vyštartujú z pevného štartu (bóje). Vyhráva loď, ktorá ako prvá prejde cieľom.
 tzv. časová skúška, sú to preteky, pri ktorých lode štartujú v rovnakých časových intervaloch a meria sa im čas. Tento typ pretekov sú preteky na dlhú trať. Pretekajú ju najmä osmy.
 tzv. naháňačka, je to typ pretekov, ktorý sa praktizuje v Spojenom kráľovstve. Pretekajú osmy, každá z nejakej školy. Štart vyzerá nasledovne: lode sa zoradia za sebou v určitých intervaloch, štartujú naraz. Pointou je dobehnúť loď vpredu a nedovoliť lodi vzadu aby dobehla našu loď. Keď nejaká loď dobehne druhú, získa bod a nasledujúci deň štartuje vpredu.
 tzv. kolíkové preteky, je to typ pretekov tam a späť. Lode vyštartujú naraz povedľa seba, a majú ísť po určený bod otočiť sa o 180 stupňov a ísť naspäť.

 Posádka 

Kormidelník je člen posádky, ktorý
 pomocou kormidla riadi loď
 pri pretekoch povzbudzuje veslárov
 informuje veslárov o polohe vzhľadom na ostatné lode a cieľ
 je zodpovedný za taktiku

 Iné projekty 

 Externé odkazy 
 Oficiálna stránka Slovenského veslárskeho zväzu


Kategória:Vodné športy
Kategória:Individuálne športy
Kategória:Kolektívne športy
Kategória:Olympijské športy